ឈរជិតអ្នកអង្គុយ

ទំនៀមទម្លាប់ខ្មែរ

នៅ​ទីណា​ក៏​ដោយ បើ​មាន​គេ​អង្គុយ​រាប​ក្ដី អង្គុយ​កៅអី​ក្ដី យើង​មិន​ត្រូវ​ទៅ​ឈរ​ជិត​ហួស​ប្រមាណ​ទេ គឺឈរ​ស្ទើរ​តែ​ជាន់​គេ ឬ​វាស​ដៃ​លើក​ដាក់​ចុះ​ឡើង ស្ទើរ​តែ​ប៉ះ​ខ្លួន​ប្រាណ​គេ យ៉ាង​នេះ​ត្រូវ​ប្រយ័ត្ន​ឲ្យ​ណាស់ ព្រោះ​មាន​កាល​បណ្ដាល​ទៅ​ជា​ជម្លោះ​ប្រមាថ​គ្នា​ក៏​មាន​ វាយ​តប់​គ្នា​ក៏​មាន​ ។ តែ​បើ​យើង​ភ្លេច​ស្មារតី​ លើក​ដៃ​ទៅ​ប៉ះ​អ្នក​នៅ​ឈរ​ជិត​ខាង​គ្នា​ដោយ​ឥត​មាន​បំណង​ នោះ​យើង​គប្បី​បន្លឺ​នូវ​វាចា​ថា​ «សូមទោស» ដោយ​សំឡេង​ទន់​សុភាព​ ។ អ្នក​ដែល​ត្រូវ​គេ​ប៉ះពាល់​នោះ​គប្បី​អត់​នូវ​ទោស​នោះ​ឲ្យ​អ្នក​ដែល​សូមទោស​ ដោយ​ប្រើ​ឫកពារ​ល្អ​មិន​ខឹង​សំបារ​ មិន​ប្រើ​កិរិយា​កញ្ចុក​កញ្ចូវ​ឡើយ​ ។

ឯកសារយោង